Dilecto filio Stigando Stephani, rectori parrochialis ecclesie Jwmala Aboensis diocesis, salutem etc. Probitatis et uirtutum merita, quibus personam tuam fidedignorum testimonio iuuari percipimus, nos inducunt, ut tibi reddamur ad graciam liberales. Cum itaque hodie dilecto filio Johanni Wilikini, preposito ecclesie Strenginensis, de prepositura ipsius ecclesie tunc uacante per nostras certi tenoris litteras duxerimus prouidendum, volentes inter cetera, quod quamprimum idem Johannes uigore earundem litterarum dicte prepositure foret possessionem pacifice assecutus, canonicatum et prebendam, quos in dicta ecclesia tunc temporis obtinebat, prout adhuc obtinet, dimittere teneretur, prout in eisdem litteris plenius continetur, et propterea dicti canonicatus et prebenda uacare sperentur in breui, nos uolentes tibi, pro quo eciam venerabilis frater noster Thirgillus, episcopus Strenginensis, asserens te dilectum suum, nobis super hoc humiliter supplicauit, premissorum intuitu graciam facere specialem, dictos canonicatum et prebendam, cum eos …. uacare contigerit, conferendos tibi cum plenitudine juris canonici ac omnibus iuribus et pertinencijs suis donacioni apostolice reseruamus, …. non obstantibus …. quod parrochialem ecclesiam Jwmala Aboensis diocesis, cuius redditus et prouentus quadraginta florenorum auri ualorem annuum, ut asseritur, non excedunt, nosceris obtinere …. Datum apud Villam nouam Auinionensis [diocesis] xvij kalendas augusti anno quarto. In eodem modo dilectis filijs .. preposito Arusiensis et Halquino de Walentunum Vpsalensis ac Lamberto de Ludgudhawi Lincopensis canonicis ecclesiarum …. Datum ut supra.